
**DAILĖS ILGALAIKIS PLANAS 5–6 KLASEI**

Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti Dailės bendrosios programos (toliau – BP) įgyvendinimo rekomendacijų dalyje [*Veiklų planavimo ir kompetencijų ugdymo pavyzdžiai*](https://nsasmm-my.sharepoint.com/personal/svietimo_portalas_nsa_smm_lt/_layouts/15/Doc.aspx?sourcedoc=%7bef7c7f4b-1fc6-4629-8ab3-b75f768882f4%7d&action=view&wd=target%286.%20Veikl%C5%B3%20planavimo%20pavyzd%C5%BEiai.one%7C3f7c4f3e-9ac0-4fea-8fb2-214803ccb29d%2FVeikl%C5%B3%20planavimo%20ir%20kompetencij%C5%B3%20ugdymo%20pavyzd%C5%BEiai%7C87e6f319-de28-4de7-94ad-7e9815dc73ec%2F%29&wdorigin=NavigationUrl)*.* Planuodamas mokymosi veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius. Šį darbą palengvins naudojimasis [Švietimo portale](https://emokykla.lt/) pateiktos BP [atvaizdavimu](https://www.emokykla.lt/bendrosios-programos/visos-bendrosios-programos) su mokymo(si) turinio, pasiekimų, kompetencijų ir tarpdalykinių temų nurodytomis sąsajomis.

Kompetencijos nurodomos prie kiekvieno pasirinkto koncentro pasiekimo:



Tarpdalykinės temos nurodomos prie kiekvienos mokymo(si) turinio temos. Užvedus žymeklį ant prie temų pateiktos ikonėlės atsiveria langas, kuriame matoma tarpdalykinė tema ir su ja susieto(-ų) pasiekimo(-ų) ir (ar) mokymo(si) turinio temos(-ų) citatos:

Paveikslėlis, kuriame yra tekstas, ekrano kopija, programinė įranga, Kompiuterio piktograma

Automatiškai sugeneruotas aprašymas

Paveikslėlis, kuriame yra tekstas, ekrano kopija, programinė įranga, Kompiuterio piktograma

Automatiškai sugeneruotas aprašymas

Pateiktame ilgalaikio plano pavyzdyje nurodomas preliminarus 70-ies procentų Bendruosiuose ugdymo planuose dalykui numatyto valandų skaičiaus paskirstymas:

* stulpelyje *Mokymo(si) turinio tema* yra pateikiamos BP temos;
* stulpelyje *Tema* pateiktos galimos pamokų temos, kurias mokytojas gali keisti savo nuožiūra;
* stulpelyje *Val. sk.* yra nurodytas galimas nagrinėjant temą pasiekimams ugdyti skirtas pamokų skaičius. Daliai temų valandos nurodytos intervalu, pvz., 1–2. Lentelėje pateiktą pamokų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;
* stulpelyje *30 proc.* mokytojas, atsižvelgdamas į mokinių poreikius, pasirinktas mokymosi veiklas ir ugdymo metodus, galės nurodyti, kaip paskirsto valandas laisvai pasirenkamam turiniui;
* stulpelyje *Galimos mokinių veiklos* pateikiamas veiklų sąrašas yra susietas su BP įgyvendinimo rekomendacijų dalimi [*Dalyko naujo turinio mokymo rekomendacijos*](https://nsasmm-my.sharepoint.com/personal/svietimo_portalas_nsa_smm_lt/_layouts/15/Doc.aspx?sourcedoc=%7bef7c7f4b-1fc6-4629-8ab3-b75f768882f4%7d&action=view&wd=target%281.%20Naujo%20turinio%20mokymo%20rekomendacijos.one%7C87933cbf-a20c-45ca-a8e1-9cca78e3767e%2FDalyko%20naujo%20turinio%20mokymo%20rekomendacijos%7C3c1ce122-33e3-40a5-afb1-fe5b506adc4a%2F%29&wdorigin=NavigationUrl)*,* kurioje galima rasti išsamesnės informacijos apie ugdymo proceso organizavimą įgyvendinant atnaujintą BP.

**DAILĖS ILGALAIKIS PLANAS 5–6 KLASEI**

|  |  |  |  |  |
| --- | --- | --- | --- | --- |
| *Mokymo(si) turinio skyrius* | *Mokymo(si) turinio tema* | *Val. sk.* | *30 proc.* | *Galimos mokinių veiklos* |
| Grafinės, spalvinės, erdvinės raiškos pažinimas | Tapybos technikos ir meninės išraiškos priemonės. | 4 |  | Tapomi skirtingo kolorito (šviesaus, tamsaus, vienspalvio, įvairiaspalvio) darbai. Simetriška ir nesimetriška kompozicija. Visuma ir detalė. Dydžių ir spalvų santykiai. |
| Grafikos technikos ir meninės išraiškos priemonės. | 4 |  | Mokomasi sudėtingesnių dailės technikų (koliažo, gratažo) ir įvairių jų jungimo būdų viename kūrinyje. Kuriamos monotipijos, frotažai. |
| Erdvinės technikos ir meninės išraiškos priemonės. | 4 |  | Mokomasi sudėtingesnių dailės technikų (lipdymo, liejimo, skaptavimo) ir įvairių jų jungimo būdų viename kūrinyje. |
| Vaizdavimo būdai ir galimybės. | 4 |  | Piešiami fraktalai. Kuriami scenovaizdžio maketai, savo ir svajonių kambario interjero projektai, interjero akcentai, asmeninių daiktų projektai, modeliai. |
| Dailės žanrai. Peizažas. | 2 |  | Kuriami buitinio žanro kūriniai įvairiomis technikomis. Mokomasi pavaizduoti pirmo ir antro plano objektus. |
| Dailės žanrai. Peizažas. | 2 |  | Kuriami gamtos ir miestų peizažai įvairiomis technikomis. Mokomasi pavaizduoti gamtos ir oro būsenas. Tyrinėjamos spalvos ir šviesos naktį, saulėtą dieną, vakare, įvairiais metų laikais. Aptariami Lietuvos tapytojų sukurti peizažai. |
| Dailės žanrai. Animalistinis žanras. | 4 |  | Kuriami animalistinio žanro kūriniai įvairiomis technikomis. Susipažįsta su tikrovišku ir sąlygišku vaizdavimu profesionaliosios dailės ir tautodailės kūriniuose, animalistinio žanro įvairove. |
| Sociokultūrinė aplinka. | Kultūrinis paveldas. | 4 |  | Susipažįstama su dailės kūriniais artimiausiuose muziejuose ir dailės parodose. Susipažįstama su Vakarų civilizacijos menu: miestų formavimosi pradžia, planais, heraldika, žmonių apranga, drabužių stiliumi. Aptariama meno vertė ir išsaugojimo svarba. |
| Etninė kultūra. | 4 |  | Edukacinė pamoka „Tautodailės kūriniai, kurie išreiškia meilę ir pagarbą gamtai “. Per patrauklią kūrybinę veiklą mokiniai pažįsta senovės baltų ženklus ir simbolius, kultūros artefaktus; skirtingų Lietuvos regionų ir pasaulio tautų kostiumus, aprangos ir gyvensenos tradicijas. Susipažįsta su lietuvių liaudies grafika, tapyba, skulptūra, mažąja architektūra (koplytėlė, koplytstulpis), krikštais ir su šiuolaikinės tautodailės kūriniais, kuriuose išreiškiama meilė ir pagarba gamtai. |
| Švenčių puošimo tradicijos. | 2 |  | Kuriama erdvinė kompozicija bendruomeninei erdvei papuošti. Apibūdinamos skirtingų švenčių dekoravimo tradicijos. |
| Valstybingumo simboliai. | 2 |  | Kuriama originali plokštuminė kompozicija ,,Europos šalių vėliavų spalvos“. Lygina savo ir kaimyninių valstybių simbolius (herbus, vėliavas), atranda skirtumus ir panašumus.  Kuriamas fantastinės valstybės, mokinio įsivaizduojamos karalystės herbas, vėliava. |
| Tarpdalykiniai projektai. | Meninės idėjos. | 2 |  | Mokinio individuali kūrybinė idėja perteikiama savarankiškai pasirenkant temą ir įvairias menų raiškos priemones. Ieškoma dailės idėjų sąsajų su muzika, šokiu, teatru, literatūra, psichologija, filosofija, mokslu. |
| Projektai apie idėjas, vertybes, asmenybes. | 2 |  | Kuriami projektai remiantis S. Riaubos, L. Šepkos, P. Gerlikienės, V. Van Gogo, Lietuvos dailininkai (peizažų tapytojų): J. Vienožinskio, A. Žmuidzinavičiaus, P. Kalpoko, M. Cvirkienės kūryba. Kuriamos pateiktys: atrenkamos nuotraukos ar dailės kūriniai, kūrybiškai, savitai komponuojamas vaizdas ir tekstas, parenkamas fonas. |
| Projektas „Kultūrinė įvairovė tapyboje“, | 4 |  | Kuriami projektai „Kultūrinė įvairovė tapyboje“, kuriuose supažindinama su ikikrikščioniškos Lietuvos ir neeuropietiškų kultūrų daile: Azijos, maorių ir Australijos aborigenų tapyba. Ikikolumbinės Amerikos indėnų (majų, inkų, actekų) piramidėmis, kalendoriais, freskomis, keramika, tekstile, ornamentais, knygų iliustracijomis. Senosios Afrikos kaukėmis, skulptūromis, tekstile, keramika, namų apyvokos reikmenimis. |
| Projektas „Gamta – meno kūrinių įkvėpimo šaltinis. “ | 4 |  | Kuriami projektai „Gamta – meno kūrinių įkvėpimo šaltinis. “ Savo sukurtų vaizdų fotografavimas, redagavimas siekiant suteikti numatytą nuotaiką. Skaitmeninio vaizdo kūrimas naudojant montažo, aplikacijos principus, naudojant savo ir kitų dailininkų kūrinius, paverčiant vaizdą miniatiūra, atviruku, plakatu. Animuojami savos kūrybos vaizdai. Kuriamas animacinis filmukas. |
|  | **Iš viso:** | **48** | **22** |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_